CELEX: C2007/297/39
Language: et
Date: 2007-12-08 00:00:00
Title: Kohtuasi C-437/07: 19. septembril 2007 esitatud hagi — Euroopa Ühenduste Komisjon versus Itaalia Vabariik

8.12.2007   
            
            
               ET
            
            
               Euroopa Liidu Teataja
            
            
               C 297/24
            
         19. septembril 2007 esitatud hagi — Euroopa Ühenduste Komisjon versus Itaalia Vabariik
   (Kohtuasi C-437/07)
   (2007/C 297/39)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: C. Zadra ja D. Kukovec)
   
      Kostja: Itaalia Vabariik
   Hageja nõuded
   
               —
            
            
               Tuvastada, et Itaalia Vabariik on rikkunud nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (1), täpsemalt selle artikleid 7 ja 11, EÜ artikleid 43 ja 49 ja nende sätetega seotud läbipaistvuse ja mittediskrimineerimise põhimõtteid, kuna Comune di L'Aquila (L'Aquila maakond) sõlmis riigihankelepingu trolliliinide kontseptsiooni väljatöötamiseks ja realiseerimiseks L'Aquila linna ühistranspordi korraldamiseks, kasutades selleks „projekti finantseerimise” menetlust, mille eesmärk on teenuste kontsessioonilepingu sõlmimine, ning mille eelprojektis — mis varasemalt oli avaldatud pakkumiste tegemiseks — tegi nimetatud maakond muudatusi,
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Comune di L'Aquila sõlmis riigihankelepingu trolliliinide kontseptsiooni väljatöötamiseks ja realiseerimiseks L'Aquila linna ühistranspordi korraldamiseks, kasutades selleks „projekti finantseerimise” menetlust, mis lõppeb teenuste kontsessioonilepingu sõlmimisega, mitte ehitustööde riigihankelepingu sõlmimisega. Nimetatud maakond muutis ka pärast hanketeate avaldamist pakkumiste tegemise aluseks olnud eelprojekti.
   Komisjon leiab, et Comune di L'Aquila ja töödekorraldajate vaheline kokkulepe on ehitustööde riigihankeleping ühenduse õiguse mõttes. Seetõttu ei saanud hankele kohaldada „projekti finantseerimise” menetlust, mis lõppeb teenuste kontsessioonilepingu sõlmimisega ning see oli vastuolus direktiivis 93/37, täpsemalt artiklites 7 ja 11 sätestatud normidega. Samuti on eelprojektis — mis varasemalt oli avaldatud pakkumiste tegemiseks — muudatuste tegemine vastuolus läbipaistvuse ja mittediskrimineerimise põhimõtetega, millele põhinevad EÜ artiklites 43 ja 49 kehtestatud asutamisvabadus ja teenuste vaba liikumine.
   
      (1)  EÜT L 199, lk 54, ELT eriväljaanne 6/2, lk 163.